Document ID: 32008D0955

РЕШЕНИЕ НА КОМИСИЯТА
от 16 декември 2008 година
за изменение на Решение 2006/410/ЕО за определяне на сумите, които съгласно член 10, параграф 2, членове 143г и 143д от Регламент (ЕО) № 1782/2003 на Съвета, член 4, параграф 1 от Регламент (ЕО) № 378/2007 на Съвета и член 23, параграф 2 от Регламент (ЕО) № 479/2008 на Съвета се предоставят на ЕЗФРСР, както и на сумите, предоставяни за разходи на ЕФГЗ
(2008/955/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (1), и по-специално член 12, параграфи 2 и 3 от него,
като има предвид, че:
(1)
С Решение 2006/410/ЕО на Комисията (2) се определят сумите, които се предоставят на ЕЗФРСР по силата на член 10, параграф 2, членове 143г и 143д от Регламент (ЕО) № 1782/2003 от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (3), по силата на член 4, параграф 1 от Регламент (ЕО) № 378/2007 (4) за утвърждаване на правила за доброволна модулация на преки плащания , както и по силата на член 23, параграф 2 от Регламент (ЕО) № 479/2008 от 29 април 2008 г. относно общата организация на пазара на вино (5), както и нетното салдо за финансиране на разходите на ЕФГЗ.
(2)
Определените в член 23, параграф 2 от Регламент (ЕО) № 479/2008 и в приложения II и III към него суми за прехвърляне от програмите за подпомагане на лозаро-винарския сектор към програмите за развитие на селските райони са изменени с Регламент (ЕО) № 1246/2008 на Комисията (6).
(3)
Ето защо Решение 2006/410/ЕО следва да бъде съответно изменено,
ПРИЕ НАСТОЯЩОТО РЕШЕНИЕ:
Член единствен
Приложението към Решение 2006/410/ЕО се заменя с текста на приложението към настоящото решение.
Съставено в Брюксел на 16 декември 2008 година.

Labels: 15
19
6